1.

Tiettyjen liitteeseen I kuulumattomien kaksikäyttötuotteiden vienti asetetaan luvanvaraiseksi yleisen turvallisuuden ja ihmisoikeuksien vuoksi. Tätä toimenpidettä sovelletaan seuraavien kansallisiin tukahduttamistoimiin käytettäviksi soveltuvien tuotteiden vientiin, kun määräpaikka on Syyria tai Egypti: Nro Tuote 1. Ampuma-aseet, ampumatarvikkeet ja niihin liittyvät tarvikkeet: 1.1. Ampuma-aseet, jotka eivät kuulu yhteisen puolustustarvikeluettelon ML 1 ja ML 2 kohdissa valvonnan alaisiksi asetettuihin tuotteisiin 1.2. Ampumatarvikkeet, jotka on erityisesti suunniteltu 1.1 kohdassa lueteltuja ampuma-aseita varten, sekä niihin erityisesti suunnitellut osat 1.3. Aseiden tähtäimet, jotka eivät kuulu yhteisessä puolustustarvikeluettelossa valvonnan alaisiksi asetettuihin tuotteisiin 2. Pommit ja kranaatit, jotka eivät kuulu yhteisessä puolustustarvikeluettelossa valvonnan alaisiksi asetettuihin tuotteisiin 3. Ajoneuvot (2): 3.1. Vesitykillä varustetut ajoneuvot, jotka on erityisesti suunniteltu tai muunnettu mellakantorjuntaa varten 3.2. Ajoneuvot, jotka on erityisesti suunniteltu tai muunnettu sähköistettäviksi hyökkääjän torjumista varten 3.3. Ajoneuvot, jotka on erityisesti suunniteltu tai muunnettu esteiden poistamista varten, ballistisesti suojatut rakennuskoneet mukaan lukien 3.4. Ajoneuvot, jotka on erityisesti suunniteltu vankien ja/tai pidätettyjen kuljettamista tai siirtämistä varten 3.5. Ajoneuvot, jotka on erityisesti suunniteltu siirrettävien esteiden kuljettamista varten (3) 3.6. Edellä 3.1–3.5 kohdassa tarkoitettujen ajoneuvojen osat, jotka on erityisesti suunniteltu mellakantorjuntaa varten 4. Räjähdysaineet ja niihin liittyvät tarvikkeet: 4.1. Laitteet ja välineet, jotka on erityisesti suunniteltu räjähteiden laukaisemiseen sähköisesti tai muutoin kuin sähköisesti, mukaan luettuina laukaisulaitteet, nallit, sytyttimet, vahvistimet ja sytytyslangat, sekä erityisesti niitä varten suunnitellut osat; paitsi laitteet ja välineet, jotka on erityisesti suunniteltu sellaiseen tiettyyn kaupalliseen käyttöön, johon kuuluu sellaisten laitteiden tai välineiden räjähdyksen avulla tapahtuva käynnistys tai käyttö, joiden tarkoituksena ei ole räjähdysten tuottaminen (esim. autojen turvatyynyjen täyttöpumput, sprinklereiden käynnistimien sähkösuojaimet) 4.2. Suoraan leikkaavat räjähdysainelataukset, jotka eivät kuulu yhteisessä puolustustarvikeluettelossa valvonnan alaisiksi asetettuihin tuotteisiin 4.3. Muut räjähteet, jotka eivät kuulu yhteisessä puolustustarvikeluettelossa valvonnan alaisiksi asetettuihin tuotteisiin, ja samankaltaiset aineet: a) amatoli b) nitroselluloosa (jossa on yli 12,5 % typpeä) c) nitroglykoli d) pentaerytritolitetranitraatti (PETN) e) pikryylikloridi f) 2,4,6-trinitrotolueeni (TNT) 5. Suojavarusteet, jotka eivät kuulu yhteisen puolustustarvikeluettelon ML 13 kohdassa valvonnan alaisiksi asetettuihin tuotteisiin (4): 5.1. Luodinkestävät ja/tai viiltosuojatut liivit 5.2. Luodin- ja/tai sirpaleenkestävät kypärät, mellakkakypärät, mellakkakilvet ja luodinkestävät kilvet 6. Muut kuin yhteisen puolustustarvikeluettelon ML 14 kohdassa valvonnan alaisiksi asetetut simulaattorit, jotka on tarkoitettu ampuma-aseiden käyttökoulutusta varten, ja niitä varten erityisesti suunnitellut ohjelmistot 7. Muut kuin yhteisessä puolustustarvikeluettelossa valvonnan alaisiksi asetetut pimeänäkö- ja lämpökuvalaitteet sekä kuvanvahvistusputket 8. Partateräpiikkilangat 9. Sotilas- ja taisteluveitset sekä pistimet, joiden terän pituus on yli 10 cm 10. Tuotantolaitteet, jotka on erityisesti suunniteltu tässä luettelossa lueteltuja tarvikkeita varten 11. Erityisteknologia, joka on tarkoitettu tässä luettelossa lueteltujen tarvikkeiden kehittämistä, valmistamista ja käyttöä varten